Cuneiform Tablet Kt 92/k 323 (AKT 11a 86)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na šu-IŠTAR qí-bi-ma um-ma um-ma-tí-a-ma a-na-kam a-ší-ra-am ù-lá ni-šu a-na ba-áb É.GAL-lim ni-ta-na-lá-ak-ma ma-ma-an ù-lá e-ša-ra-ni-a-ti at-lá-ak a-bu-ut-ma a-al-kà ma-lá i-ma-li-ku-kà li-im-li-ik-kà ra-ma-kà mì-li-ik ki ma-ṣí u₄-me-e lu-uš-ba-tí ki ma-ṣí u₄-me-e na-pá-áš-ta-kà lu ar-kà-at iš-tù a-ší-ra-am lá tí-šu-ú-ni at-lá-ak KÙ.BABBAR gu₅-mur-ma ù áb-tám a-dí-na-kà KÙ.BABBAR me-at GÚ li-li-ik áš-ta-na-pá-ra-ku-ma a-šur uš-ta-na-ad-kà lá ta-ša-me ù a-ni a-šur e-na-ni-kà li-il₅-qé-ma iš-tù lá e-šu-ru-kà-ni a-bu-ut a-dí ma-nu-um i-lá-kà-ni ki ma-ṣí u₄-me-e na-pá-áš-ta-kà lu ar-kà-at ma-ma-an šu-ma lá ir-ma-a-šur a ší-bu-tim lá ú-ṭá-ḫa-a-ni-a-tí ù a-na a-lim{ki} šu-ut-ma ú-ru-ni-a-tí um-ma ir-ma-a-šur-ma mì-šu-um tám-ta-na-ša-ra-ni lá ša-zu-úz-tum ša a-wi-lim a-na-ku um-ma a-na-ku-ma a-na-ku ú-ša-zi-iz-kà a-ma-kam ir-ma-a-šur i té-er-tí-kà lu-ub-lam